Noverint universi presentes et futuri quod ego Odo, dux Burgundię, ommimodam securitatem prestiti hominibus Sancti Stephani de Belna, ut ubique securi sint in terra mea et omnium amicorum meorum, et omnibus famulis meis precepi ut nullo modo permittant eos inquietari vel pignorari, causa debiti ecclesię Sancti Benigni Divionensis. Hanc eamdem securitatem fecit eis dominus Alexander, frater meus. Et ut hoc futuris temporibus firmum et ratum habeatur, precepi cartam hanc communiri sigillo meo et sigillo domini Alexandri, fratris mei, et sigillo Cisterciensis abbatis.